Storebror Ingebrigtsen rasende etter EM-fall
Av:Erik Haugen Aspaas og Jørgen B. Hoff En skuffet og rasende Henrik Ingebrigtsen gikk rett forbi intervjusonen uten å stoppe, men skrek ut «legg inn protest på han belgieren» til sportssjef Ronny Nilsen før han forsvant ut av stadion, ifølge TV 2 Sporten. «Han belgieren» var Tarik Moukrime, som til slutt ble nummer tre i heatet, som ble vunnet av irske Paul Robinson på tiden 3.44,73 foran Filip Ingebrigtsen.Nilsen og lagleder Finn Kollstad fulgte oppfordringen fra storebror Ingebrigtsen og gikk rett til juryen med en protest. - Vi har studert videoopptaket av hendelsen. Henrik tråkket ikke på listen da han falt. Det tyder på at han fikk seg en dytt. Derfor har vi lagt inn protest og bedt om at han blir tatt med som 13. mann i finalen, sier sportssjef Nilsen til NTB. - Etter å ha sett videoopptaket fra løpet flere ganger kan vi ikke se at det er Henriks feil at han faller, og han lå godt plassert i feltet da uhellet var ute. Han lå langt framme, like bak broren Filip som kom seg helskinnet gjennom, og som sikret finaleplass, fortsetter Nilsen. Juryen avslo imidlertid protesten, melder friidrett.no. Dermed må den norske forhåndsfavoritten se søndagens finale fra tribuneplass. Han har imidlertid en mulighet til å revansjere seg i finalen på 5000 meter lørdag kveld. - Skal denne saken kunne gjenåpnes, må det skyldes eventuelle nye videoer som viser bakgrunnen for fallet, sier Nilsen til friidrett.no.Filip Ingebrigtsen som altså løp i samme kvalifiseringsheat som Henrik, sikret en flott annenplass i det andre heatet med 3.44,86, mens storebror kom seg inn til 10.-plassen med 3.50,16 etter å ha hatt et brutalt møte med banedekket. I det andre heatet satte Vegard Ølstad personlig rekord med 3.43,47 og gikk videre til finalen på tid. Belgiske Pieter-Jan Hannes vant med kvalifiseringens beste tid, 3.42,88.Far og trener Gjert Ingebrigtsen øynet gode muligheter for sine to sønner på forhånd. - De har sine styrker og svakheter. Men jeg vil ikke spekulere i hvem jeg tror gjør det best, sier Gjert Ingebrigtsen. VG spurte Ingebrigtsen senior om hva som kjennetegner de to som løpere foran forsøksheatet i finske Tampere. Om Henrik (22): - Henrik er først og fremst utrolig sterk mentalt. Der er han helt rå. I tillegg har han en god fysikk. Det er en veldig fin kombinasjon. - Skulle jeg trekke frem noe negativt, må det være at vi er litt usikre på hvordan det skal gå for ham å løpe både 5000 og 1500 meter. For eldstemann skal etter planen løpe 5000 meter samme dag som finalekvalifiseringen på 1500 meter. En distanse han ikke har gjennomført på en god stund.- Filip løper veldig billig, har god kondisjon og er hurtig. - Det skorter nok litt på den mentale biten for lillebror. Det så man på 800 m. Filip løp nemlig 800 meter torsdag, men han klarte ikke å ta seg videre. Ifølge ham selv ble det gjort et par posisjoneringsfeil og han endte på fjerdeplass, hvilket ødela finalemuligheten.
Mens lillebror Filip (20) tok seg til EM-finale på 1500 meter, endte storebror Henrik Ingebrigtsen (22) i banedekket.